অন্যদিকে বিএনপির পরিচ্ছন্ন রাজনীতিবিদ ও দলীয় মনোনয়ন প্রত্যাশী ডা: রফিকুল ইসলাম চৌধুরী বলেন, “এ মুহূর্তের দাবি একটাই ২০ দলীয় জোটনেত্রী খালেদা জিয়ার মুক্তি।“ নিজেকে এ আসনে বিএনপির যোগ্য প্রার্থী দাবি করে তিনি বলেন, এক-এগারোর পর তিনি এলাকায় থেকে দলীয় নেতাকর্মীদের নিয়ে দলীয় সব কমর্সূচিতেই অংশগ্রহণ করে আসছেন। এই জুলুমবাজ সরকারের আমলে সারাদেশে বিএনপি নেতাদের কোণঠাসা করে রাখলেও তিনি ডাক্তার রফিক চৌধুরী মাঠে আছেন এবং থাকবেন। তিনি বলেন, “দমিয়ে রাখার জন্য তাকেসহ দলের স্থানীয় আড়াই শতাধিক নেতাকমীর্কে আসামি করে ৩টি মিথ্যা মামলায় তাদের জেল খাটিয়েও দমিয়ে রাখতে পারেনি।“ ডাক্তার রফিক চৌধুরী বলেন, “দলের চেয়ারপারসন খালেদা জিয়া যদি আমলনামা বিচার করে আগামী নিবার্চনে মনোনয়ন দেয়ার সুযোগ পান তবে তাকেই মনোনয়ন দিবেন।“ তিনি আরও বলেন, ২০০৮ সালের নিবার্চনে তিনি দলীয় প্রার্থী হিসেবে এ আসনে নিবার্চনে অংশগ্রহণ করে জেলায় বিএনপির অন্যান্য আসনের প্রার্থীদের চেয়ে অনেক বেশি ভোট পেয়েছিলেন।